News Update: จีนเริ่มผ่อนคลายคุมโควิดรอบ 3 ปี คาดเตรียมประกาศ 10 มาตรการใหม่ พุธนี้ ประชาชนแห่ตุนชุดตรวจและยาลดไข้ - FINNOMENA
คาดจีนเตรียมประกาศ 10 มาตรการใหม่ในการสกัดกั้นการระบาดของโควิด-19 ในวันพุธนี้ (7 ธ.ค.) หลังชาวปักกิ่งเมืองหลวงของจีน ได้รับอนุญาตให้เข้าถึงสวนสาธารณะ ซูเปอร์มาร์เก็ต อาคารสำนักงาน และสนามบิน โดยไม่ต้องแสดงผลตรวจโควิดเป็นลบ ตั้งแต่วันอังคาร (6 ธ.ค.) เป็นต้นไป
7 ธ.ค. 2565

คาดจีนเตรียมประกาศ 10 มาตรการใหม่ในการสกัดกั้นการระบาดของโควิด-19 ในวันพุธนี้ (7 ธ.ค.) หลังชาวปักกิ่งเมืองหลวงของจีน ได้รับอนุญาตให้เข้าถึงสวนสาธารณะ ซูเปอร์มาร์เก็ต อาคารสำนักงาน และสนามบิน โดยไม่ต้องแสดงผลตรวจโควิดเป็นลบ ตั้งแต่วันอังคาร (6 ธ.ค.) เป็นต้นไป
VOA Thai รายงานว่า ทางการจีนได้เริ่มผ่อนคลายมาตรการคุมโควิดที่ถือว่าเข้มงวดที่สุดแห่งหนึ่งในโลก และขยับจีนให้เข้าใกล้ความปกติหลังการระบาดใหญ่ในช่วง 3 ปีที่ผ่านมา
อย่างไรก็ตาม ประชาชนบางส่วนยังมีความสับสนและกังวลเกี่ยวกับมาตรการที่ผ่อนคลายลง และมีรายงานประชาชนแห่ซื้อชุดตรวจโควิดและยาลดไข้กันเป็นจำนวนมาก จนทางการออกโรงเตือนห้ามกักตุนและโก่งราคาสินค้าเหล่านี้แล้ว
การผ่อนคลายมาตรการควบคุมโควิดมีขึ้นหลังจากการประท้วงใหญ่ในหลายเมืองทั่วประเทศ นับเป็นอารยะขัดขืนครั้งใหญ่ที่สุดในจีนแผ่นดินใหญ่นับตั้งแต่ประธานาธิบดีสี จิ้นผิง ขึ้นรับตำแหน่งผู้นำประเทศเมื่อปี 2012
รอยเตอร์รายงานด้วยว่า รัฐบาลจีนอาจเตรียมประกาศ 10 มาตรการใหม่ที่ผ่อนคลายการคุมเข้มช่วงการระบาดใหญ่ โดยอ้างแหล่งข่าวสองรายที่เกี่ยวข้องกับประเด็นนี้
การผ่อนคลายมาตรการต่าง ๆ อาจสร้างผลเชิงบวกต่อนักลงทุน ว่า ประเทศเศรษฐกิจขนาดใหญ่อันดับสองของโลกจะกลับมาแข็งแกร่งและช่วยกระตุ้นการเติบโตของเศรษฐกิจโลกได้
ทั้งนี้ ค่าเงินหยวนแข็งค่าขึ้น 5% ต่อดอลลาร์สหรัฐฯ จากความคาดหวังเรื่องการกลับมาเปิดกิจกรรมทางเศรษฐกิจจีนอีกครั้งหลังโควิดคลี่คลาย
เมื่อวันจันทร์ (5 ธ.ค.) จีนพบผู้เสียชีวิตจากโควิด-19 ที่ 5,235 คน แต่ผู้เชี่ยวชาญได้เตือนว่า ยอดเสียชีวิตอาจพุ่งเกิน 1 ล้านคนได้ หากผ่อนคลายมาตรการคุมโควิดเร็วเกินไป
อ้างอิง:
https://www.voathai.com/a/beijing-drops-covid-testing-burden-as-wider-easing-beckons/6864982.html 
https://www.reuters.com/world/china/china-may-announce-10-new-covid-measures-wednesday-sources-2022-12-05/
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จีน
โควิดจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA